stanford-oval/wikipedia huggingface dataset:
קופה אמריקה 1923
המשחקים

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אורוגוואי | 6 | 3 | 3 | 0 | 0 | 6 | 1 | 5 |
|  ארגנטינה | 4 | 3 | 2 | 0 | 1 | 6 | 6 | 0 |
|  פרגוואי | 2 | 3 | 1 | 0 | 2 | 4 | 6 | -2 |
|  ברזיל | 0 | 3 | 0 | 0 | 3 | 2 | 5 | -3 |
| 0 | 1 | 2 |
| --- | --- | --- |
|  פרגוואי | 3 – 4 | ארגנטינה   |
|  פרגוואי | 0 – 2 | אורוגוואי   |
|  פרגוואי | 1 – 0 | ברזיל   |
|  ברזיל | 1 – 2 | ארגנטינה   |
|  ברזיל | 1 – 2 | אורוגוואי   |
|  ארגנטינה | 0 – 2 | אורוגוואי   |
| 0 | 1 | 2 | 3 | 4 |
| --- | --- | --- | --- | --- |
| 29 באוקטובר 1923 |  פרגוואי | 3–4 |  ארגנטינה | אצטדיון גראן פארק סנטרל, מונטווידאו שיפוט: אנחל מינולי (אורוגוואי) |
| 29 באוקטובר 1923 | ריבאס  10'   זלדה  49'   פרטס  65' |  | סארופו  18'   ויסנטה אגירה  58', 77', 86' | אצטדיון גראן פארק סנטרל, מונטווידאו שיפוט: אנחל מינולי (אורוגוואי) |
| 0 | 1 | 2 | 3 | 4 |
| --- | --- | --- | --- | --- |
| 4 בנובמבר 1923 |  פרגוואי | 0–2 |  אורוגוואי | אצטדיון גראן פארק סנטרל, מונטווידאו שיפוט: סרבנדו פרז (ארגנטינה) |
| 4 בנובמבר 1923 |  |  | הקטור סקארונה  11'   פדרו פטרונה  87' | אצטדיון גראן פארק סנטרל, מונטווידאו שיפוט: סרבנדו פרז (ארגנטינה) |
| 0 | 1 | 2 | 3 | 4 |
| --- | --- | --- | --- | --- |
| 11 בנובמבר 1923 |  פרגוואי | 1–0 |  ברזיל | אצטדיון גראן פארק סנטרל, מונטווידאו שיפוט: סרבנדו פרז (ארגנטינה) |
| 11 בנובמבר 1923 | אילדפונסו לופז  56' |  |  | אצטדיון גראן פארק סנטרל, מונטווידאו שיפוט: סרבנדו פרז (ארגנטינה) |
| 0 | 1 | 2 | 3 | 4 |
| --- | --- | --- | --- | --- |
| 18 בנובמבר 1923 |  ברזיל | 1–2 |  ארגנטינה | אצטדיון גראן פארק סנטרל, מונטווידאו שיפוט: מיגל בארבה (פרגוואי) |
| 18 בנובמבר 1923 | נילו  15' |  | קסאראו אונזרי  11'   סארופו  76' | אצטדיון גראן פארק סנטרל, מונטווידאו שיפוט: מיגל בארבה (פרגוואי) |
| 0 | 1 | 2 | 3 | 4 |
| --- | --- | --- | --- | --- |
| 25 בנובמבר 1923 |  ברזיל | 1–2 |  אורוגוואי | אצטדיון גראן פארק סנטרל, מונטווידאו שיפוט: סרבנדו פרז (ארגנטינה) |
| 25 בנובמבר 1923 | נילו  59' |  | פדרו פטרונה  56'   פדרו סאה  75' | אצטדיון גראן פארק סנטרל, מונטווידאו שיפוט: סרבנדו פרז (ארגנטינה) |
| 0 | 1 | 2 | 3 | 4 |
| --- | --- | --- | --- | --- |
| 2 בדצמבר 1923 |  ארגנטינה | 0–2 |  אורוגוואי | אצטדיון גראן פארק סנטרל, מונטווידאו שיפוט: אנטוניו קרניירו דה קמפוס (ברזיל) |
| 2 בדצמבר 1923 |  |  | פדרו פטרונה  28'   פסקואל סומה  88' | אצטדיון גראן פארק סנטרל, מונטווידאו שיפוט: אנטוניו קרניירו דה קמפוס (ברזיל) |
מלכי השערים

ארגנטינה ויסנטה אגירה
אורוגוואי פדרו פטרונה
ארגנטינה סארופו
ברזיל נילו מורטיניו בראגה
ויסנטה אגירה, סיים כמלך שערי הטורניר (ביחד עם פדרו פטרונה)
פדרו פטרונה, סיים כמלך שערי הטורניר (ביחד עם ויסנטה אגירה)
קופה איירליינס קולומביה

קופה איירליינס קולומביה (בספרדית: Copa Airlines Colombia; נקראה במקור Aero República - אארו רפובליקה), היא חברת תעופה קולומביאנית, השנייה בגודלה בקולומביה בתנועת נוסעים בינלאומית (אחרי אוויאנקה) והשלישית בגודלה בתנועת נוסעים פנימית. בסיסה הראשי נמצא בנמל התעופה הבינלאומי אל דוראדו שבבוגוטה.
תולדות החברה

החברה נוסדה ב-23 בנובמבר 1992 בשם אארו רפובליקה והתחילה את פעולתה ביוני 1993 במטוסי בואינג 727, עם טיסות מבוגוטה לסן אנדרס, סנטה מרתה, קרטחנה וקאלי. בשנת 1995 החלה להפעיל טיסות בינלאומיות לארובה וקובה.
במאי 1997 רשויות התעופה של קולומביה הפסיקו את פעולות החברה בטענה שהיא לא עומדת תחת נוהלי הבטיחות הנדרשים. הדבר גרם להפסקת הטיסות לשבועיים עד שתוקנו הדרישות.
באפריל 2006 רכשה חברת התעופה של פנמה, קופה איירליינס, את החברה. ב-6 באוקטובר 2010 הכריזה החברה על החלפת שמה לקופה איירליינס קולומביה, כדי לאחד את פעולותיה עם חברת האם קופה איירליינס.
צי המטוסים

צי המטוסים של החברה נכון ליוני 2019:
| כלי טיס | בצי | בהזמנה | נוסעים> J | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| בואינג 737-700 | 3 | — | 12 | 112 | 124 |  |
| אמבראר E-190 | 2 | — | 10 | 84 | 94 |  |
| אמבראר E-190 | 2 | — | 12 | 88 | 100 |  |
| סה"כ | 5 | — |  |  |  |  |
הערות שוליים

↑  קופה הן ראשי התיבות של Compañía Panameña de Aviación.
↑  Aero República Ahora es Copa Airlines Colombia, באתר חברת קופה איירליינס
↑  פרטי צי המטוסים של קופה איירליינס קולומביה, באתר airfleets.net (באנגלית)
קפיטל (מיני-סדרה, 2015)

| --- | --- |

 מבוסס על:  הספר "קפיטל" מאת ג'ון לנקסטר
 סוגה:  סדרה המבוססת על ספר 
 כותבים:  פיטר באוקר
 בימוי:  יורוס לין
 שחקנים:  טובי ג'ונס ג'מה ג'ונס אדיל אקטר רייצ'ל סטירלינג וונמי מוסקו לזלי שארפ
 ארץ מקור:  הממלכה המאוחדת
 שפות:  אנגלית
 מספר עונות:  1
 מספר פרקים:  3
 הפקה
 מפיק:  מאט סטרבנס
 חברת הפקה:  Kudos Film & Television Company
 מוזיקה:  דרו מסטרס
 אורך פרק:  60 דקות
 שידור
 רשת שידור:  BBC One
 פורמט (תמונה):  16:9 1080i
 תקופת שידור מקורית:  24 בנובמבר 2015 – 8 בדצמבר 2015
 קישורים חיצוניים
 אתר רשמי
 דף התוכנית ב-IMDb
 
קפיטל (באנגלית: Capital) היא מיני-סדרה בריטית בת שלושה חלקים, עיבוד לרומן באותו שם מאת ג'ון לנקסטר. את התסריט כתב פיטר באוקר, ביים יורוס לין והפיק מאט סטרבנס עבור חברת ההפקה Kudos Film and Television. הפרק הראשון שודר בערוץ BBC One ב-24 בנובמבר 2015. הסיפור סובב על דמויות בדיוניות המתגוררות ברחוב פפיס בדרום לונדון, ועל האנשים הקשורים אליהם. מחירי הדירות ברחוב, שהיה בעבר אזור מגורים רגיל, החלו לעלות בהתמדה, ומתקרבים לשני מיליון ליש"ט. בין התושבים יש כאלה שנולדו שם, וכאלה שהם עשירים חדשים שרק לאחרונה עבור לגור ברחוב. יום אחד כולם מקבלים גלויות שבהן כתוב "אנחנו רוצים את מה שיש לכם", והם מגיבים בדרכים שונות.
תקציר העלילה

הדמויות המרכזיות קשורות כולן לרחוב פפיס, רחוב בדיוני בפרבר לא מזוהה בדרום לונדון. בבתים ברחוב התגוררו בעבר משפחות שחיו ברובע מגורים חסר יחוד. אבל הודות לעליה של ערכי הדירות בלונדון, רכושם של בעלי הדירות מגיע למיליונים. בין התושבים נמצאים הבנקאי העשיר רוג'ר יאונט (טובי ג'ונס) ומשפחתו שרכשו את ביתם לאחרונה, כמו גם אנשים שחיו באזור עוד לפני שהבתים נהיו כל כך יקרים, בהן האלמנה הקשישה פטוניה האו (ג'מה ג'ונס) שגרה שם מאז שהייתה כלה צעירה. כל התושבים ברחוב מתחילים לקבל גלויות שכתוב בהן "אנחנו רוצים מה שיש לכם". חלקם מפרש את המסר כאיום, ואחרים פשוט מתעלמים מהם.
צוות השחקנים

אדיל אקטר – אחמד קמאל, בעל חנות
דני אשוק – שאהיד קמאל, אחיו של אחמד
אלכסנדר ארנולד – פרקר, העוזר של סמיטי
שבאנה אזמי – גברת קמאל, אמם של אחמד, שאהיד ואוסמאן
זרינקה סוויטסיק – מטיה, המטפלת של משפחת יאונט
בריאן דיק – מפקח בילוש מיל, בלש החוקר את קמפיין "אנחנו רוצים מה שיש לכם"
רוברט אמס – סמיטי, גרהם לת'רבי, אמן והנכד של פטוניה
אמה פילדינג – סטראוס, עורכת הדין של משפחת קמאל
מונה גודווין – רוהינקה, אשתו של אחמד
אנדרו גאוור – מארק, בנקאי שעובד עם רוג'ר
קובנה הולדברוק-סמית' – משינקו, מושא אהבתה של קוונטינה
חמזה ג'יטואה – אוסמאן קמאל, אחיו של אחמד
ג'מה ג'ונס – פטוניה האו, אלמנה זקנה, שחייתה ברחוב פפיס מאז שהתחתנה בגיל צעיר
ראד קאלם – בוגדאן, בנאי פולני
מתיו מארש – לות'ר, הבוס של רוג'ר בחברת פינקר-לויד
וונמי מוסקו – קוונטינה, מפקחת תנועה
לזלי שארפ – מרי לת'רבי, בתה של פטוניה
רייצ'ל סטירלינג – ארבלה יאונט, אשתו של רוג'ר
טובי ג'ונס – רוג'ר יאונט, בנקאי
קליה בקרניה – פטימה, הבת של אחמד ורוהינקה
ארתור בייטמן – קונרד, הבן הבכור של רוג'ר וארבלה
נומה דומצבני – גריבס, פקידת הגירה שמטפלת במקרה של קוונטינה
קריסטיאן גודלבסקי – פיוטר, שותף לחדר של בוגדאן
טום ריד – איקבאל, חבר של שאהיד
הפקה

התסריטאי פיטר באוקר סיפר כיצד החלה המעורבות שלו בהפקה "כברקראתי את הספר "קפיטל" כשהמפיק בפועל דרק וקס שלח אותו אלי. לא עלה בדעתי שאפשר לעבד את הספר כי הוא מלא בדיאלוגים פנימיים ומחשבות של אנשים. אז חשבתי שזה יהיה מאתגר. אני מעריץ את כתיבתו של ג'ון לנקסטר ככלכלן, והייתי נרגש לפגוש אותו. אחר כך ככל שקראתי את הספר חשבתי יותר שהוא דומה לדיקנס, הן מבחינת התפיסה של הרגע בזמן, והן בסינון של החלטות גדולות בתוך חיי היום יום. אם אתה מתחיל עם האנשים בתחתית, שסופגים את ההשפעה של ההחלטות האלה, יש בזה משהו דרמטי. כך זה התחיל."
פרסים

בנובמבר 2016 זכתה המיני-סדרה "קפיטל" בפרס אמי הבינלאומי לסרט הטלוויזיה או המיני-סדרה הטובים ביותר.
הערות שוליים

↑  Conlan, Tara (10 באפריל 2015). "Toby Jones to play smug banker in new BBC Capital drama". The Guardian. London. נבדק ב-25 בנובמבר 2015. {{cite news}}:  (עזרה)
↑  "BBC One: Capital". BBC Online. נבדק ב-24 בנובמבר 2015. {{cite web}}:  (עזרה)
↑  Delgado, Kasia (24 בנובמבר 2015). "Meet the cast of Capital: Who's who in the new three-part BBC1 thriller". Radio Times. London. נבדק ב-25 בנובמבר 2015. {{cite web}}:  (עזרה)
↑  "Adapting 'Capital' for BBC One". BBC Online. 23 בנובמבר 2015. נבדק ב-30 בנובמבר 2015. {{cite web}}:  (עזרה)
↑  "David Hasselhoff's comedy show on Dave wins International Emmy on night of British glory". www.aol.co.uk. AOL. 22 בנובמבר 2016. נבדק ב-22 בנובמבר 2016. {{cite web}}:  (עזרה)
קורות קצעולם

|  מידע כללי |
| --- | --- |
 מאת:  פול סטיוארט 
 איורים:  כריס רידל 
 שפת המקור:  אנגלית בריטית 
 סוגה:  פנטזיה אפית 
 הוצאה
 הוצאה:  דאבלדיי 
 
מעבר ליערעבות כריכת הספר בעברית
קורות קצעולם (באנגלית: The Edge Chronicles) היא סדרת ספרי פנטזיה לילדים שנכתבה בידי פול סטיוארט ואוירה על ידי כריס רידל. הסדרה, שמקורה בבריטניה, פורסמה לימים בארצות הברית ובמדינות אחרות בעולם, ובהן ישראל.
הסדרה מכילה אחד-עשר ספרים המתארים את קורותיהן של דמויות שונות בעולם הבדיוני קצעולם.
ספרים בסדרה

להלן רשימת הספרים על-פי סדר כרונולגי (בסוגריים מופיעות השנים האזרחיות בהן הספרים נכתבו):
סאגת קווינט (קווינטיניוס ורג'יניקס):
זאב העננים (טרם ראה אור בעברית)- Cloud Wolf
(2001)
קללת הגלואמגלוזר (קיים בעברית)- The Curse of the Gloamglozer
(2001)
אבירי החורף (טרם ראה אור בעברית)- Winter Knights
(2005)
התנגשות אוניות הרקיע (טרם ראה אור בעברית)- Clash of the Sky Galleons
(2006)
סאגת טוויג:
מעבר ליערעבות (קיים בעברית)- beyond the deepwoods
(1998)
רודפתסערה (קיים בעברית)- stormchaser
(1999)
חצות מעל סנקטפראקס (קיים בעברית)- Midnight Over Sanctaphrax
(2000)
נווט האבן (ספר חיצוני, טרם ראה אור בעברית)- The Stone Pilot
(2006)
סאגת רוק בארקווטר:
אחרון פיראטי הרקיע (קיים בעברית)- The Last of the Sky Pirates
(2002)
ווקס (קיים בעברית)- Vox
(2003)
קרחופשי (טרם ראה אור בעברית)- Freeglader
(2004)
גאוגרפיה של קצעולם:
The Edge Chronicles Maps (טרם ראה אור בעברית)
(2004)
לעברית תורגמו רק שישה ספרים. שלושה מהם הם הראשונים בסאגת טוויג, הרביעי שבהם הוא השני בסאגת קווינט, ושניים הם הראשון והשני בסאגת רוק בארקווטר. הם תורגמו לעברית על ידי דורית לנדס שגם ערכה את הסדרה יחד עם דלית לב.
התרגום העברי מתאפיין בחיבורי-מילים בניגוד לכתיב התקני (בדומה לסגנון של דוד אבידן) למשל "מרדפסופה"(במקום מרדף-סופה) "רקדניתקצה"(במקום רקדנית-קצה") "יערעבות"(במקום יער-עבות") וכדומה.
בספר הראשון "מעבר ליערעבות", מסופר על טוויג, בן אדם שגדל עם טרולי היער והם כל עולמו, הוא לא מכיר עולם אחר והוא מאמין שהיער הוא העולם ושהוא פשוט טרול מוזר. עד שהוא היה חייב לעזוב, ואז, בשבילי יערעבות הענק, הוא יורד מהשביל, טעות אימתנית. שם במרחבי יערעבות הוא פוגש את יצורי היער ולומד מעט יותר חוכמת חיים.
בספר השני "רודפתסערה", מתואר טוויג כאשר הוא עובד זוטר בספינת רקיע של אביו, "זאב העננים", אשר ידוע כאחד מפיראטי הרקיע הגדולים בכל הזמנים. יחד הם מנסים להחזיר למשפחתם את הונה האבוד, אך באמצע ההפלגה מתרחשת תאונה שמובילה את הקפטן לעשות שני דברים שהוא אינו רוצה לעשות: לעזוב את בנו, ולצאת למרדפסופה ליערות הדמדומים, שבסופו סנקטפראקס תקבל גאולה.
בספר השלישי "חצות מעל סנקטפראקס", מתוארת פגישתם המחודשת של טוויג ו"זאב העננים" בלב הסערה. מיד לאחריה יוצא טוויג למשימה שמטרתה למצוא את חברי הצוות האבוד שלו.
בספר הרביעי "קללת הגלואמגלוזר", מסופר על אביו של טוויג, קווינט בצעירותו, כיצד הוא הכיר את אשתו לעתיד, מאריס, וכיצד הם מפרים את הקללה העתיקה, קללת הגלואמגלוזר. מסעותיו של קווינט לתוך מסרקאבן ובעיר עצמה מגלים הרבה מאוד על אופייה של סנטפארקס.
בספר החמישי "אחרון פיראטי הרקיע" מסופר על מה שהתרחש 50 שנים לאחר מה שהתרחש בספר "חצות מעל סנקטפראקס" על מחלת האבן שהחלה בגני האבן ופשטה באבניהם של פיראטי הרקיע, סנקטפראקס ואנשי הליגות. המחלה מתפשטת מיד לאחר שובו של טוויג- שהתפרסם מאוד כפיראט נודע- ומאז בואו של קאולקייפ- מקים סנקטפראקס החדשה והנשגב בבכירי האקדמיה.
בספר השישי "ווקס" מסופר בין-היתר, על ניסיונות למצוא מרפא למחלת האבן, על סחר-בעבדים, ועל שיטפון עצום שהציף את קצעולם.
קרב לודז'

קרב לודז' נערך במלחמת העולם הראשונה בתאריכים 11 בנובמבר 1914 - 6 בדצמבר 1914 בין צבאות האימפריה הגרמנית והאימפריה הרוסית, ליד העיר לודז' (כיום בפולין), כחלק ממתקפת שלזיה הרוסית. הקרב שהתקיים בתנאי מזג אוויר חורפי קשה, הסתיים ללא הכרעה.
רקע היסטורי

בספטמבר 1914 פתחו הרוסים במתקפה מוצלחת בגליציה, הדפו את הצבא האוסטרו הונגרי וצרו על מבצר פשמישל. באותו זמן הם הביסו את הארמייה הגרמנית התשיעית בקרב על הוויסלה.
פאול פון הינדנבורג, מפקד צבא מעצמות המרכז בחזית המזרחית קיבל ידיעות מודיעיניות שהרוסים מתכננים מתקפה לכיוון שלזיה, שם היה מרכז תעשייתי גדול. הוא רצה לחזור על ניצחונו בקרב טננברג וליזום מתקפת מנע גדולה נגד הצבא הרוסי.
הינדנבורג העביר לחזית הפולנית את הארמייה התשיעית בפיקודו של אוגוסט פון מקנזן. קונרד פון הצנדורף הרמטכ"ל האוסטרו-הונגרי העביר את הארמייה השנייה שלו לתפוס את מקום הארמייה התשיעית הגרמנית. הרוסים ריכזו באזור, שלוש ארמיות.
הקרב

פון מקנזן החל במתקפה ב-11 בנובמבר 1914 על הארמייה הרוסית הראשונה בפיקודו של רננקמפף ותוך זמן קצר הצליח להביס אותה ולשבות 12.000 שבויים. באותו זמן הוא התקיף גם את הארמייה השנייה שהוכרחה לסגת לכיוון לודז' כדי להימנע מכיתור.
מפקד הצבא הרוסי הדוכס הגדול ניקולאי ניקולאייביץ' הבן שחשש ממפלה דומה לקרב טננברג הורה לארמייה החמישית שהייתה בכיוון שלזיה, לחזור במהירות לכיוון לודז' ולפתוח המתקפה נגד האגף הימני של הארמייה הראשונה. הרוסים נעו במהירות והגיעו למקום תוך יומיים. הגרמנים הופתעו מהמתקפה ובאותו זמן הם הותקפו מהצפון על ידי הארמייה של רננקמפף. מחשש כיתור ובגלל מזג אוויר חורפי קשה וקשיי אספקה, נסוגו הגרמנים בלוקחם את השבויים הרוסים. הם המשיכו בלחץ על לודז' אך ללא הצלחה. לבסוף נסוגו הרוסים והקימו קו ביצורים חזק קרוב יותר לוורשה.
תוצאות

תוצאות הקרב לא היו חד משמעיות. הרוסים הצליחו למנוע מהגרמנים לכבוש את ורשה שהייתה אחת ממטרותיהם, אבל הגרמנים מנעו מהרוסים להתקדם לעבר שלזיה.
קרב לה אבין

קרב לה אבין נערך ב-20 במאי 1635 בין כוחות צרפתיים לכוחות ספרדיים במסגרת מלחמת שלושים השנים, והיה זה הקרב המשמעותי הראשון שהשתתף בו הצבא הצרפתי במהלך המלחמה.
רקע

לאחר ניצחונה של ממלכת ספרד בקרב נורדלינגן, הייתה ידם של הקתולים על העליונה במלחמת שלושים השנים, והספרדים תכננו להשתלט על הנסיכויות הגרמניות הפרוטסטנטיות. אולם הצרפתים חששו מההגמוניה הספרדית, ובעקבות כך נכנסה ממלכת צרפת ללחימה ופתחה במלחמה עם ספרד. טומאסו פרנצ'סקו, נסיך קריניאנו מונה למפקד הצבא הספרדי בארצות השפלה הספרדיות, והוטל עליו לבלום את כוחות הצבא הצרפתי שפלשו ללוקסמבורג, במטרה לחבור עם כוחות הצבא ההולנדי.
הקרב

ב-20 במאי 1635 הוקף הצבא הספרדי שהיה נחות לעומת הצרפתים, והובס בלה אבין, דרומית לאואי בתחומי בישופות לייז', על ידי הכוחות הצרפתיים בפיקודם של אורבן דה מלה-ברזה וגספר השלישי דה קוליני. כ-5,000 חיילים ספרדים נהרגו או נפצעו, 1,500 נשבו, והשאר התפזרו לכל רוח, לעומת זאת הצבא הצרפתי ספג 260 נפגעים בלבד.
לאחר מכן

לאחר הקרב חברו הכוחות הצרפתיים לצבא ההולנדי, אולם חילוקי דעות ביניהם העניקו לספרדים את הזמן להתארגן מחדש, והם הטרידו את הצרפתים במתקפות פרשים מהירות. בנוסף, הצבא הצרפתי סבל גם מחוסר אספקה וכסף, דבר שהביא לעריקות נרחבות. בעקבות כך המצור על לובן שהוטל על ידי הצבא הפרנקו-ההולנדי בסוף יוני אותה שנה, נחל כישלון מוחלט.
קורות בתינו

| --- | --- |

 מידע כללי
 מאת:  ש"י עגנון
 שפת המקור:  עברית
 הוצאה
 הוצאה:  הוצאת שוקן
 תאריך הוצאה:  1979
 מספר עמודים:  196
 קישורים חיצוניים
 הספרייה הלאומית:  001215942, 002216382
קורות בתינו הוא קובץ של ארבעה סיפורים, שנים גדולים ושנים קטנים, מאת ש"י עגנון. הספר יצא לאור בהוצאת שוקן בשנת 1979, הכרך השמיני מתוך ספרי ש"י עגנון שיצאו לאחר מותו בידי בתו אמונה ירון.
סיפורים אלו עוסקים בעיקר בתולדות משפחתו של עגנון, כשחלק מהכתוב מבוסס על אמת היסטורית, וחלק אחר בדיוני. חלק מהסיפורים שבספר נכתבו כבר בספר האש והעצים.
לקריאה נוספת

דן לאור, "קורות בתינו" לש"י עגנון,  הספרות, חוב' ג' (1971), עמ' 312–325.
דן לאור, לעשות ספר יוחסין לזרעו : "קורות בתינו" מאת ש"י עגנון, הארץ, 13 ביולי 1979
הלל וייס, שמואל יוסף עגנון וכת דיליה, מעריב, 31 באוגוסט 1979
מלכה שקד, חוליות ושלשלת : הרומן העברי על תולדות משפחה, תל אביב, הוצאת הקיבוץ המאוחד, 1990, עמ' 250–257
קמחית עשב רודס

| קמחית עשב רודס |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פשפשאים
תת־סדרה:: כנימות
על־משפחה:: כנימות מגן
משפחה:: קמחיתיים
סוג:: Antonina
מין:: קמחית עשב רודס
שם מדעי
 Antonina graminis ‏Maskell
קמחית עשב רודס (שם מדעי: Antonina graminis) היא חרק ממשפחת הקמחיתיים, השייכת לעל-משפחה כנימות מגן. שמה העממי באנגלית הוא Rhodes-grass scale.
ביבליוגרפיה

Ben-Dov, Y. 1994. A systematic catalogue of the mealybugs of the world (Insecta: Homoptera: Coccoidea: Pseudococcidae and Putoidae) with data on geographical distribution, host plants, biology and economic importance. Andover, UK: Intercept Limited. 686 pp.
Gerson, U., Mescheloff, E. & Dubitzki, E. 1975. The introduction of Neodusmetia sangwani (Rao) (Hymenoptera: Encyrtidae) into Israel for the control of the Rhodes-grass scale, Antonina graminis (Maskell) (Homoptera: Pseudococcidae). Journal of Applied Ecology 12: 767-779.
ערך זה הוא קצרמרבנושא פרוקי-רגליים. אתם מוזמנים לתרום לוויקיפדיה ו.
קרב לאנגנזאלצה

קרב לאנגנזאלצה (בגרמנית: Schlacht bei Langensalza) הוא קרב שנערך ב-27 ביוני 1866, במהלך מלחמת אוסטריה–פרוסיה. הקרב נערך באזור העיר באד לאנגנזאלצה בין כוח של ממלכת פרוסיה לכוח מצד ממלכת הנובר. הקרב הסתיים בניצחון הנוברי, אולם בפועל היו ההנוברים מכותרים ולא יכלו לחבור אל בעלי בריתם הבווארים. יומיים לאחר הקרב נכנע גאורג החמישי, מלך הנובר, וממלכתו סופחה לפרוסיה.
רקע

באמצע שנת 1866, הגיעו היחסים בין ממלכת פרוסיה והאימפריה האוסטרית לסף מלחמה. כל 44 מדינות הקונפדרציה הגרמנית נדרשו לבחור צד. מרבית הממלכות החזקות, כולל ממלכת בוואריה, ממלכת סקסוניה וממלכת וירטמברג בחרו לתמוך באוסטריה, כיוון שעוצמתה ההולכת וגוברת של פרוסיה הפחידה אותן. גאורג החמישי, מלך הנובר לעומת זאת, ניהל משא ומתן הן עם האוסטרים והן הפרוסים. בכך הוא בזבז זמן יקר שאותו היה יכול לנצל על ידי קבלת תגבורת ממדינות אחרות. כאשר בסופו של דבר הוא החליט לתמוך באוסטריה, כבר לא יכלו האוסטרים להגיש לו סיוע. לפרוסיה לעומת זאת, נותרו עתודות בעורף. גאורג האופטימי האמין שקנצלר פרוסיה אוטו פון ביסמרק לא יפר את חוקי הקונפדרציה הגרמנית הקובעים שעל מדינה פולשת לתת התראה על פלישה שישה שבועות לפני כן. הוא טעה.
הקרב

ב-14 ביוני 1866 הכריזו פרוסיה ואוסטריה מלחמה זו על זו. למחרת הורה וילהלם הראשון, מלך פרוסיה להתחיל את הפלישה לסקסוניה, הנובר ונסיכות הבוחר מהסן. יום לאחר מכן כוח פרוסי בפיקודו של אוגוסט קרל פון גייבן פלש להנובר. למזלם של ההנוברים, המתקפה הפרוסית החלה בזמן תרגילי הקיץ של הצבא ההנוברי, כך שהוא כבר היה מגויס ומוכן. עם זאת, הוא היה מפוזר בכל רחבי המדינה. בהבינו שאין הוא יכול לעוצמה הפרוסית, הורה המלך גאורג למפקד צבאו אלכסנדר פון ארנטשילדט לסגת דרומה בניסיון לחבור אל צבאה של ממלכת בוואריה. הנסיגה התבצעה במהירות, וההנוברים הרסו בדרכם מסילות ברזל וכך עיכבו את הפרוסים במידה רבה. עם זאת, בשל הנסיגה החפוזה, ציוד רב ננטש מאחור.
כוח הפלישה הפרוסי כלל בסה"כ 40,000 חיילים, מול 19,000 שיכלו ההנוברים להעמיד. לאחר הפלישה, התפצל הכוח הפרוסי לארבע דיוויזיות תחת פיקודם של גייבן, פלקנשטיין, פליס ובייר. פלקנשטיין, אשר הבין כי ההנוברים נסוגים, החל לצעוד צפונה וכבש ללא כל התנגדות את עיר הבירה הנובר. מפקד הצבא הפרוסי הלמוט פון מולטקה, הבחין בהזדמנות לכתר את הצבא ההנוברי, והורה לגייבן להצטרף אל פלקנשטיין בצפון, בעוד לבייר הורה לנוע דרומה ואת פליס הפנה מערבה. ממזרח להנוברים נמצאה פרוסיה עצמה. עם זאת, פלקנשטיין נותר בעיר הנובר וב-18 ביוני נתן לחייליו יום מנוחה. מולטקה דרש ממנו להצטרף למתקפה של גייבן, אולם פלקנשטיין סבר שחבל לסכן חיי אדם, ושהמחסור בצבא ההנוברי יעשה את שלו. לפיכך, הוא התחמק מביצוע הפקודה. רק ב-24 ביוני, בעקבות הוראה מפורשת מהמלך, המשיך פלקנשטיין בהתקדמות צפונה.
ההנוברים הגיעו לגטינגן, אולם התעכבו בה שלושה ימים כדי להשיג אספקה. עם זאת, העיכוב של פלקנשטיין גרם לכך שהם לא הפסידו זמן. ב-24 ביוני כבר היו ההנוברים בבאד לאנגזאלצה, מרחק ימים ספורים מבעלי בריתם הבווארים. עם זאת, מלך הנובר, אשר נמצא ביחד עם צבאו, הורה לעצור את ההתקדמות וניסה להגיע למשא ומתן עם הפרוסים. עיכוב זה אפשר לפרוסים לרכז בידיו של פליס 9,000 חיילים שחסמו את דרכי הנסיגה של ההנוברים מדרום, בעוד גייבן נערך בצפון מאחורי קאסל, בייר מתקדם אל אייזנך ופלקנשטיין מתאמץ להדביק את הקצב. מולטקה הורה לפליס לא לתקוף, אלא להמתין עד שיגיעו גייבן ובייר. אולם פליס הפר את הפקודה בהתרסה, והחליט לתקוף את ההנוברים אשר נהנו מיתרון מספרי של כמעט שניים לאחד.
ארנטשילדט העביר את מחנהו אל קירשברג ליד מרכסלבן, 1.5 ק"מ צפונית ללאנגנזאלצה. אזור זה קשה לגישה כיוון שהוא נמצא בין הנהרות אונשטרוט (Unstrut) וזאלצה (Salza). בבוקר 27 ביוני הצעיד פליס את אנשיו לכיוון לאנגנזאלצה. הגדוד ההנוברי שהושאר בעיר, נסוג אל מאחורי האונשטרוט מיד כשהבחין בפרוסים המתקרבים. פליס לכד את לאנגנזאלצה ללא התנגדות, ונערך על גדות הנהר. בשלב זה היה על פליס להורות על בלימת המתקפה, אולם הוא לקה בחולשה בדיוק ברגע קריטי זה ולא יכל לתת שום פקודה, כך שהמתקפה המשיכה. הפרוסים צלחו את הנהר ותקפו את המחנה ההנוברי אשר פרט לעדיפותו המספרית גם נהנה מארטילריה יעילה. התוצאה הייתה צפויה מראש, ובשעות אחר הצהריים המאוחרות הגיעה פקודה לסגת. חלק מהיחידות הפרוסיות קיבלו את הפקודה באיחור, כך שהן מצאו את עצמן מבודדות בעורף האויב. 900 חיילים פרוסים נפלו בשבי. חיל הפרשים ההנוברי עבד למתקפה מיד כשהחלה הנסיגה, ותקף את הפרוסים מספר פעמים מדרום-מזרח ללאנגנזאלצה. אולם הפרוסים הדפו מתקפה זו, והצליחו להישאר בעיר.
תוצאות

חרף העובדה שההנוברים ניצחו, הרי שאבידות שני הצדדים היו מינוריות, והקרב עיכב את הנסיגה ההנוברית די זמן כדי לאפשר לגייבן ובייר לכתר את ההנוברים מכל כיוון. כעבור יומיים נכנע מלך הנובר ויצא לגלות בבריטניה. ממלכתו סופחה לפרוסיה והפכה לפרובינציית הנובר. בצורה דומה טיפלה פרוסיה במרבית הממלכות הגרמניות הקטנות שתמכו באוסטריה.
קייזר דארין

| --- | --- |

Kaiser Darrin
 מאפיינים כלליים
 יצרן:  קייזר מוטורס קורפורישין ("Kaiser Motors" (אנ') (שם קודם: "קייזר-פרייזר")
 שנות ייצור:  1954
 יחידות שיוצרו:  435
 הרכבה:  ארצות הברית ארצות הברית
 סיווג:  רודסטר
 אורך:  4,676 מ"מ
 רוחב:  1,725 מ"מ
 גובה:  1,295 מ"מ
 משקל:  987 ק"ג (ריק)
 בסיס גלגלים:  2,540 מ"מ
 מפרט טכני
 מנוע:  6 צילינדרים, 2.6 ליטר המפיק 90 כ"ס
 הילוכים:  תמסורת ידנית - 3 מהירויות + הילוך אוברדרייב
 מעצב:  Howard Darrin (איט') שכונה Darrin of Paris (אנ')
קייזר דארין (באנגלית: Kaiser Darrin) היא מכונית ספורט קבריולה המוגדרת רודסטר מתוצרת יצרנית הרכב האמריקאית קייזר מוטורס קורפורישין ("Kaiser Motors" (אנ') (שם קודם: "קייזר-פרייזר") אשר יוצרה בשנת 1954 בארצות הברית.
מאפיינים "קייזר דארין"

שם הדגם ניתן על שמות: "הנרי קייזר" (אנ') והמעצב "הווארד דארין".
יוצרו 435 יחידות.
גוף הדגם עשוי מפיברגלס. פיברגלס, עמיד יותר מאלומיניום, לא נרקב ולא מחליד, ומשקלו מופחת מפלדה. התבניות היו יקרות בהרבה מכלי העבודה הדרושים לכיפוף ועיצוב פלדה.
גוף הדגם היה מעוצב בשני חלקים, מלבד מכסה הסיפון, דלתות ומכסה המנוע. מתחתיו שונו מסילות המסגרת של הנרי ג'יי כדי לאפשר גובה נסיעה נמוך יותר. יחס ההיגוי השתנה וקצב הקפיצים השתנה כך שיתאים לגוף הקל יותר.
2 נוסעים.
2 דלתות.
דלתות הזזה - דלתות כניסה שבמקום להיות תלויות לפתיחה החוצה, החליקו על המסילה לבארות הפגוש הקדמי מאחורי הגלגלים הקדמיים.
מנוע קדמי.
מנוע בנזין.
צבעים: לבן-שמפניה, לכה באדום, לכה בצבע סאטן צהוב ולכה של גוון אורן (ירוק).
שמשה קדמית עשויה ממקשה אחת במקום שמשה קדמית מפוצלת.
תצוגת לוח מחוונים לפני ההגה במקום להתפשט על פני הפאנל.
מושבי ויניל זמינים בגוון אדום, לבן, שחור או אורן (ירוק) ורצפת שטיח.
חגורות הבטיחות, שלא היו זמינות לרוב המכוניות אמריקאיות בשלב זה, היו רשומות כאופציה, עם זאת, לא היו נקודות חיבור המובנות בתוך המסגרת או הגוף.
תמונות

"קייזר דארין"
"קייזר דארין"
"קייזר דארין" - מבט לתא הנהג ולוח מחוונים
"קייזר דארין"
"קייזר דארין"
"קייזר דארין"
"קייזר דארין"
"קייזר דארין"
"קייזר דארין"
"קייזר דארין"
"קייזר דארין"
"קייזר דארין"
ראו גם

קייזר מנהטן
קייזר דרגון
הערות שוליים

↑  "קייזר דארין" danjedlicka.com/classic_cars/kaiser_darrin
↑  "קייזר דארין", שנת 1954 - תמונה stahlsauto.com/automobiles/1954-kaiser-darrin
↑  "קייזר דארין" - תמונות conceptcarz.com/vehicle/z1723/kaiser-darrin
↑  "קייזר דארין" למה-לא-דלתות ההזזה של הקייזר mycarquest.com/2015/04/why-didnt-the-sliding-doors-of-the-kaiser-darrin
קפיצה למים במשחקים האולימפיים

זוכי המדליות בקפיצה מ-3 מטרים באולימפיאדת בייג'ינג (2008). מימין: הקנדי אלכסנדר דפאטי והסינים הה צ'ונג וצ'ינג קאי
הקופץ הגרמני אלברט צירנר באולימפיאדת סטוקהולם (1912)
הקופצת הגרמנייה אינגריד קרמר באולימפיאדת רומא (1960)
הקופצת הסינית גואו ג'ינג'ינג, שזכתה בארבע מדליות זהב באולימפיאדת אתונה (2004) ובאולימפיאדת בייג'ינג (2008), ובשתי מדליות כסף באולימפיאדת סידני (2000)
קפיצה למים היא מקצוע בענף ספורט המים, שהוא חלק מהתוכנית האולימפית מאז אולימפיאדת סנט לואיס (1904). תחרויות לנשים נערכות מאז אולימפיאדת סטוקהולם (1912).